Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 318

(42) A franchise-megállapodások — az ipari franchisemegállapodások kivételével — a legjobb példák a knowhow marketing célú átadására a vevõ részére. A franchisemegállapodások szellemi alkotásokra vonatkozó jogokhoz kötõdõ engedélyeket tartalmaznak a védjegyekkel, megjelölésekkel és know-how-val kapcsolatban az áruk forgalmazása vagy a szolgáltatások nyújtása során történõ felhasználás céljából. A szellemi tulajdonjog engedélyezésén túl a franchise-átadó a megállapodás tartama alatt általában kereskedelmi és technikai segítséget is nyújt a franchise-átvevõ részére, így beszerzési szolgáltatásokat, oktatást, ingatlan tanácsadást, pénzügyi tervezést stb. Az engedélyezés és a segítségnyújtás a franchise tárgyát jelentõ üzleti módszer elválaszthatatlan részét képezik.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes